**The Labors of Hercules**

Quis nōmen Herculis nōn audīvit? Dē magnīs factīs illīus nunc pauca dīcam.

Herculem, virum Graecum cuius vīrēs erant extraōrdināriae, in servitūtem fortūna dūxerat. Eurystheus eī miserō duodecim gravēs labōrēs dederat. Sed Herculēs metū nōn victus erat; neque novīs animālibus terrērī poterat, neque ab hominibus eius generis quod numquam sceleribus caret. Magnum leōnem sōlīs manibus Herculēs superāvit; celerem cervam, cuius cornua aurea erant, cēpit et ex eō locō in quō eam invēnerat Mycēnās trāxit. Deinde ille missus est ab Eurystheō contrā Cerberum, ācrem canem; etiam hunc āmovēre poterat ab ipsā portā Plūtōnis!

Post haec et alia facta Herculēs labōribus līberātus est. Quod autem praemium eī datum est? Nūllum. Quī erat frūctus labōrum eius? Glōria memoriaque perpetua in versibus poētārum.

Herculēs, -is, m.: Hercules, Greek hero famous for his strength

Eurystheus, eī, m.: Eurystheus, king of Mycenae

cerva, -ae, f.: deer

Mycēnae, -ārum, f. pl.: Mycenae, a city in Greece

Cerberus, -īs, m.: Cerberus, 3-headed dog guarding the entrance to the underworld

Plūtō, -ōnis, m.: Pluto, god of the underworld